Борис Младенов-Young
„Затворено!“
другарката отсече…

chitanka.info

„Затворено!“ — другарката отсече

и под носа ми ключа завъртя. —

„Свърших за днес. Разбираш ли човече?

Не виждаш ли, минава пет часа?!“

Признавам си, че не дойдох навреме,

но бе въпросът за минута-две;

Едва ли щеше повече да вземе,

бутилка мляко да ми подаде.

Замислих се. Такъв ми бил късмета.

Докараха в последния момент

с линейка тежко болен пациент

и доста се забавих в кабинета.

Но не можах да й го обясня —

та въобще не ме изслуша тя!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.